Opus

Opus er den latinske betegnelsen på et verk som er blitt utført eller gjort av en kunstner eller en kunsthåndverker. Med opus kan også en persons samlede verker være ment. Det blir oftest brukt i musikk og arkitektur.

I musikk blir ofte uttrykket brukt med et nummer bak. Nummeret viser da til rekkefølgen en komponists musikkstykker har blitt publisert i. Opus forkortes på norsk uten punktum slik: "op".

De aller fleste komponisters verker er opusnummerert. Unntak finnes: Johann Sebastian Bachs verker har fått egen betegnelse: BWV (Bach-Werke-Verzeichnis) og Mozart har en tilsvarende lang liste oppkalt etter katalogmakeren Köchel. I begge tilfeller har der dukket opp til nå ukjente verk, som har gitt ugreie med den opprinnelige nummereringen.

Se også 
 Magnum opus

Musikkverk
Musikkhistorie
Kunsthistorie
Litteraturhistorie